Jean Bosco Kazura

Jean Bosco Kazura (født 1963) er en rwandisk generalmajor. Han var fra 2013 til 2014 sjef for FN-styrken MINUSMA i Mali. Tidligere var han president i Rwandas fotballforbund. 

Kazura har bachelorgrad i engelsk og samfunnsvitenskap og diplom i rettsvitenskap. Han har studert ved stabsskolen i Lusaka i Zambia og ved krigsskolen i Abuja i Nigeria.«Biographical Note», Department of Public Information, News and Media Division, United Nations.

Kazura har hatt en rekke lederstillinger i Rwandas militære styrker og har tjenestegjort i internasjonale operasjoner. Han har tidligere vært nestkommanderende for Den afrikanske unions styrker i Sudan. Fra 2009 til 2010 var han militær- og sikkerhetsrådgiver for Rwandas president Paul Kagame. I juni 2013 ble han oppnevnt av FNs generalsekretær som sjef for MINUSMA, FNs fredsbevarende styrke i Mali.Letter dated 12 June 2013 from the Secretary-General addressed to the President of the Security Council, FN. Perioden som styrkesjef utløp i desember 2014.

Fra 2006 til 2010 var Kazura president i Rwandas fotballforbund FERWAFA.Rwanda: Five Set to Bid for Ferwafa Presidency, AllAfrica, 25. juni 2013.

 Referanser 

Kategori:Rwandere
Kategori:Generaler
Kategori:Fødselsdato ikke oppgitt
Kategori:Fødsler i 1963
Kategori:Personer etter føde- eller oppvekststed i Burundi